b"\n_START_ARTICLE_\nJosephine St. Pierre Ruffin\n_START_SECTION_\nInf\xc3\xa0ncia i educaci\xc3\xb3\n_START_PARAGRAPH_\nJosephine St. Pierre Ruffin va n\xc3\xa9ixer a Boston, Massachusetts i va ser la m\xc3\xa9s petita de sis germans. El seu pare, John St. Pierre tenia avantpassat d'\xc3\x80frica, Fran\xc3\xa7a i \xc3\x8dndia. La seva mare Eliza Matilda Menhenick St. Pierre, va cr\xc3\xa9ixer a Cornwall, Anglaterra. Josephine va ser educada en escoles p\xc3\xbabliques de Salem, Massachusetts i en una escola privada de Nova York on no hi havia segregaci\xc3\xb3 racial. Quan tenia 16 anys es va casar amb George Lewis Ruffin, un barber d'una familia adinerada, i es van mudar a Anglaterra, buscant escapar del creixent racisme dels Estats Units.\n_START_SECTION_\nActivisme\n_START_PARAGRAPH_\nQuan la guerra civil estadounidenca va esclatar, la parella va tornar al seu pa\xc3\xads per treballar per la Uni\xc3\xb3 i per ajudar a l'abolici\xc3\xb3 de l'esclavitud. Ruffin va reclutar soldats per al regiment Afroameric\xc3\xa0 de Massachusetts i va treballar per la Comissi\xc3\xb3 Sanit\xc3\xa0ria dels Estats Units durant la guerra. Despr\xc3\xa9s de la guerra, es va tornar activa en la Federaci\xc3\xb3 de Clubs de Dones de l'estat de Massachusetts i en diverses causes caritatives._NEWLINE_Tamb\xc3\xa9 va participar en la Junta de l'Associaci\xc3\xb3 d'Educaci\xc3\xb3 Moral de Massachusetts, treballant al costat d'altres l\xc3\xadders de Nova Anglaterra, inclu\xc3\xafnt a Julia Ward Howe i Lucy Stone._NEWLINE_L'any 1869, el moviment de sufragi femen\xc3\xad es va separar en dos b\xc3\xa0ndols. L'Associaci\xc3\xb3 Americana de Sufragi Femen\xc3\xad (AWSA), liderada per Lucy Stone i Julia Ward Howe, que creien que qualsevol pas endavant per a la igualtat era un pas endavant per a tot el m\xc3\xb3n, i l'Associaci\xc3\xb3 Nacional de Sufragi Femen\xc3\xad (NWSA), liderada per Elizabeth Cady Stanton i Susan B. Anthony, creia que els drets de les dones havien d'estar per sobre de la resta. Ruffin es va unir a la AWSA._NEWLINE_Tamb\xc3\xa9 va escriure per al setmanari negre, The Courant, i es va convertir en membre de l'Associaci\xc3\xb3 de Premsa de Dones de Nova Anglaterra.Quan el seu marit va morir el 1886, Ruffin va utilitzar la seva seguretat econ\xc3\xb2mica i les seves habilitats d'organitzaci\xc3\xb3 per comen\xc3\xa7ar el Woman's Era, el primer diari dels Estats Units publicat per i per a dones afroamericanes. Va treballar com a editora i creadora de continguts entre 1890 i 1897. Mentre promovia activitats interracials, el Woman's Era demanava a les dones negres que exigissin millors drets per a la seva \xc3\xa8tnia._NEWLINE_L'any 1894, Ruffina va organitzar el Woman's Era Club (m\xc3\xa9s tard anomenat New Era Club), un grup de defensa de les dones negres, amb l'ajuda de la seva filla Florida Ridley i Maria Baldwin, directora d'una escola de Boston._NEWLINE_L'any 1895, Ruffin va organitzar la Federaci\xc3\xb3 Nacional de Dones Afroamericanes. Va convocar la Primera Confer\xc3\xa8ncia Nacional de Dones de Color d'Am\xc3\xa8rica a Boston, a la que hi van assistir dones de 42 clubs de dones negres de 14 estats diferents. L'any seg\xc3\xbcent, l'organitzaci\xc3\xb3 es va unir amb la Lliga de Dones de Color (NACWC). Mary Church Terrell va ser elegida presidenta i Ruffin va treballar com una de les vicepresidentes._NEWLINE_Just quan la NACWC s'estava formant, Ruffin estava creant el Club de Dones de Nova Anglaterra. Quan la Federaci\xc3\xb3 General de Clubs de Dones es va reunir a Milwaukee el 1900, va decidir assistir com a representant de tres organitzacions: el New Era Club, el Club de Dones de Nova Anglaterra i el Club de Premsa de Dones de Nova Anglaterra. A la Federaci\xc3\xb3 General les dones surenyes ocupaven els c\xc3\xa0rrecs de poder i, quan el Comit\xc3\xa8 Executiu va descobrir que tots els membres del club New Era eren negres, no van acceptar les credencials de Ruffin. Li van dir que podia ser representant dels dos clubs de blanques per\xc3\xb2 no del de negres. Va rebutjar per principis i va ser exclosa dels procediments. Aquests successos es van con\xc3\xa8ixer com l'incident Ruffin i van ser coberts per diaris de tot el pa\xc3\xads, la majoria recolzant a RUffin. M\xc3\xa9s tard, el club Woman's Era va fer una declaraci\xc3\xb3 oficial en la que afirmaven que ''les dones de color s'havien de confinar en els seus clubs i l'ampli camp de treball obert per a elles en ells''._NEWLINE_El club New Era es va desfer el 1903, per\xc3\xb2 Ruffin es va mantenir activa en la lluita per la igualtat de drets i, el 1910 va ajudar a formar l'Associaci\xc3\xb3 Nacional per l'Avan\xc3\xa7 de la Gent de Color (NAACP). Juantament amb altres dones que havien pertingut al club New Era, va cofundar la Lliga de Dones en Servei Comunitari, la qual encara existeix avui en dia."